

# Екскурзия Виена и Будапеща

## Автобусна програма 5 дни/ 4 нощувки

**Дата:**

**16.04.2020\* / 01.05.2020\* / 22.05.2020\* / 03.09.2020\* / 18.09.2020\* / 23.12.2020**

Осигурено тръгване за дати **16.04.2020, 01.05.2020, 22.05.2020, 03.09.2020, 18.09.2020** от:

* Пловдив в 05:30 ч. от бензиностанция ОМВ до хотел Санкт Петербург – доплащане 40 лв;
* Стара Загора в 04:15 ч. от бензиностанция ОМВ до автогарата – доплащане 50 лв;
* Сливен в 03:15 ч.от бензиностанция ОМВ на автомагистрала Тракия преди разклона за Сливен и Ямбол - доплащане 55 лв;
* Ямбол в 03:15 ч.от бензиностанция ОМВ на автомагистрала Тракия преди разклона за Сливен и Ямбол - доплащане 55 лв;МА
* Бургас в 02:00 ч. от ул. Булаир (срещу Химическо чистене) – доплащане 60 лв;
* Варна в 00:00 ч. от ул. Антим I (до Археологическия музей) – 70 лв.

\* Трансферът се осъществява при минимум 8 туристи от град и подлежи на потвърждение.

\* При запитване може да бъде осигурен еднопосочен трансфер.

**Цена: 286.00 € / 559 лв.**

**Цената включва:**

* **4 нощувки в** **хотели 3\*:** 3 нощувки в района на Виена и 1 в Будапеща;
* **4 закуски** в ресторанта на съответния хотел;
* Транспорт с комфортен автобус;
* Екскурзоводско обслужване;
* Туристическа обиколка на Будапеща и Виена.

**Цената не включва:**

* Доплащане за единична стая – 72 евро / 141 лв.;
* Медицинска застраховка за 5 дни с покритие 5000 евро за лица на възраст до 70 г - 5 лв, за лица на възраст от 70 г до 85 г - 12 лв;
* **Екскурзия до Мелк** при минимум 25 туристи – **25 евро** (за транспорт);
* **Екскурзия до Мелк и Залцбург** при минимум 25 туристи - **45 евро**(за транспорт)
* Посещение на двореца „Шьонбрун” – 17.50 евро вход;
* **Входна такса за бенедиктското абатство в Мелк:**
	+ **12,50 евро на човек (при група над 20 души);**
	+ **При група по-малка от 20 души – 16,50 евро на човек;**

 **/заявява се предварително, но може да се заплати на място – изисква се предварителна резервация);**

* Входни такси за посещаваните туристически обекти.

**Маршрут: 2500 км.**

**С тази екскурзия ще посетите:** **София – Будапеща – Виена –София**

**Туристическа програма:**

**1 ДЕН / София – Будапеща**

Отпътуване от София за Унгария в 08:00 ч., от Националния стадион „Васил Левски” и в 08:30 ч. от автогара „Сердика” (заявява се предварително). Транзитно преминаване през Сърбия. Пристигане в Будапеща вечерта. Настаняване в **хотел 3\*.** Нощувка в Будапеща.

**2 ДЕН / Будапеща – Виена**

Закуска. Панорамна обиколка на Будапеща: Площадът на героите, Градския парк, Операта, Великолепният, празничен булевард Андраши, Будайската крепост – вълнуващият стар град, Кралският дворец, Рибарските кули, църквата “Св.Матиаш”, площадът Света Троица, старото Кмстство със статуята на Атина Палада. Свободно време или по желание – незабравима разходка разходка с корбаче по река Дунав /15 евро/.

Отпътуване за Австрия. Пристигане във Виена. Настаняване в **хотел 3\***. Великолепна и непроменима през годините, Виена е истинската Спяща красавица. Безсилно пред красотата й, времето не е оставило унищожителни следи. Напротив, допълвало я е и усъвършенствало, разширявало и обогатявало, без да променя стила й. Фина и артистична във всеки детайл, Виена буди респект, спира дъха и провокира въображението. Покровителка и меценат на най-талантливите архитекти, скулптори и музиканти – Виена е невероятен коктейл от история, изкуство и музика. Тя е „тайната” столица на изкуствата още от XIX век. В нея са създавали най-прекрасните си опуси и намерили покой за душата и тялото Моцарт, Бетховен, Хайдн, Щраус, Шуберт, Брамс, така че по право й се пада и короната - „Люлка на класическата музика”. Освен всичко друго нейна запазена марка са: Виенският валс, Виенската филхармония, Виенската Опера, виенското кафе, виенската кифличка и ябълковият щрудел, виенският шницел и виенското колело. Нощувка.

**3 ДЕН / Виена**

Закуска. Както пише Имре Калман - „Виена винаги си е Виена". Всеки който веднъж се докосне до императорското величие на Дунавската столица, остава очарован за цял живот. Виена е величествена и неповторима, тя е уникална палитра от исторически забележителности, имперски блясък и модернизъм. Градът на валса , висшето общество и сладкарското изкуство е очарователно романтично място,където живее музиката на Бетовен, Моцарт, Франц Шуберт и Йохан Щраус.

Панорамна обиколка на Виена: Рингщрасе, Виенската опера, паметника на Моцарт,Хофбург, Музея на Изкуствата и Природо-научния музей, импозантния монумент на Мария-Терезия, Парламента, Кметството, Бургтеатър, Университета, кафенето на хората на изкуството Ландман, Вотивкирхе. Разходка в стария град, където ще видим внушителната готическа катедрала Свети Стефан - един от символите на Австрийската столица и покровителка на града. Посещение на изумителния дворец „Шьонбрун” – лятна резиденция на Хабсбургите.

Връщане в хотела. Нощувка.

**4 ДЕН/ Виена - Абатството в Мелк /ЮНЕСКО / - Залцбург (по желание) – Виена**

Закуска. **По желание екскурзия до Мелк** **(25 евро за транспорт)** **или** **екскурзия до Мелк** **и Залцбург** **(45 евро за транспорт)** - в този ден се провежда само една от двете екскурзии (според броя на желаещите).

Отпътуване за Бенедектинтското Абатство в Мелк, апогей на бароковата архитектура в цяла Австрия,обезсмъртено в романа „В името на Розата“, на Умберто Еко***.*** Паметник от Списъка на световното културно наследство на ЮНЕСКО, изсечен на юбилейната евромонета от 2007 година, най-добрата туристическа дестинация на National Geographic Traveler magazin за 2018 година, магия от Средновековието… Манастирски съкровища, ценни ръкописи, църковни реликви, парченце от Светия кръст, златна утвар със скъпоценни камъни, икони, произведения на изкуството–една истинска Роза, в чието име си заслужава…**Продължаваме към Залцбург,** перла в короната на Европа, за да се насладим на бароковия му разкош и завладяваща коледна атмосфера... С наближаването на зимните празници Залцбург се превръща в истинска коледна приказка. Историческата атмосфера на сгушения в сняг град е очарователен фон за коледните пазари, традиционните пасторални сцени и тържествена музика. Преди близо две столетия край Залцбург е създадена и за първи път изпълнена песента „Тиха нощ, свята нощ”. В сърцето на Европа, между Бавария и Тирол, сгушен в пазвата на Алпите, се намира Залцбург, разположен на двата бряга на река Залцах. Когато го видиш за първи път, оставаш удивен от неговата грандиозна физиономия, очертана от магическите силуети на куполи и кули, над които се издига величествената крепост Хоензалцбург. Старият град е перфектно съхранен със своите барокови сгради и живописни улички, в които на всяка крачка се сблъскваш с многобройни забележителности и те обзема опиянение и удивление от този приказен град,сякаш вълшебна книжка с картинки... Връщане в хотела.

**5 ДЕН / Виена – София**

Закуска.Отпътуване за България. Пристигане в София вечерта.

**Условия за записване:**

Депозит: 30% от пакетната цена;

Доплащане: 15 дни преди датата на на отпътуване;

Минимален брой туристи за провеждане на екскурзията: 30 туристи;

**Анулации и неустойки:**

- при повече от 60 дни преди датата на отпътуване – неустойка не се удържа; по време на национални празници и официални почивни дни срокът е 90 дни;

- между 59-ия и 30-ия ден преди датата на заминаване се удържа размерът на внесения депозит;

- между 29-ия и 15-ия ден преди датата на заминаване се удържа 80% от стойността на екскурзията;

- при по-малко от 15 дни преди датата на заминаване се удържа 100% от стойността на екскурзията.

**Необходими документи:**

* *Български граждани, пътуващи по програмата е необходимо да притежават валидна лична карта или паспорт.*
* За лица до 18 години, пътуващи без родител/родители – нотариално заверена декларация - оригинал и ксерокопие и копие от акта за раждане.

**Забележки:**

\* Няма специални медицински и здравни изисквания, свързани с пътуването.

\* Пътуването не е подходящо за лица с ограничена подвижност.

\* Туроператорът си запазва правото да прави промени по програмата.

\*Туроператорът предоставя възможност за сключване на допълнителна застраховка „Отмяна на пътуване“ по чл.80, ал.1, т.14 от Закона за туризма. ТО Оданс Травел предлага застраховка „Отмяна на пътуване“ при ЗАД Армеец - гр. София, ул.„Стефан Кaраджа“

\*Туроператор Оданс Травел е със сключена застраховка „Отговорност на Туроператора“ чрез застрахователен договор 03700100001955 при ЗАД Евроинс – гр.София, кв. Павлово, бул. Ал. Пушкин 13. Застрахователният договор е със срок от 25.03.2019 г. до 24.03.2020 г. Договорът е с лимит на отговорност 900 000(деветстотин хиляди лева).

\* Туроператор Оданс Травел има удостоверение за регистрация 5377 (издаден на 26.05.2015 г), ЕИК 130543693, адрес на управление гр.София, бул. Патриарх Евтимий 15, тел: 02 987 31 32; 02/ 987 31 33, имейл: pe15@odans-travel.com